jkorsvik/nowiki_second_scrape_merged huggingface dataset:
Richard Ben Cramer

Richard Ben Cramer (født 12. juni 1950 i Rochester, død 7. januar 2013 i Baltimore) var en amerikansk Pulitzerpris-vinnende journalist og forfatter.


== Biografi ==
Richard Ben Cramer ble født i Rochester i New York. Han tok en bachelorgrad i de frie kunstene på Johns Hopkins University. Senere tok han en mastergrad på Columbia University.
Han har jobbet som journalist for blant andre The Philadelphia Inquirer, The Baltimore Sun, Esquire og Rolling Stone.
I 1979 vant han Pulitzerprisen for de internasjonale reportasjene hans fra Midtøsten. Hans arbeid som politisk reporter toppet seg med What It Takes: The Way to the White House, en bok om det amerikanske presidentvalget i 1988. Den regnes som en av de viktigste verkene om presidentvalgpolitikken.
Cramer var tilhenger av New York Yankees og biografien hans om Joe DiMaggio, Joe DiMaggio: The Hero's Life, ble en The New York Times-bestseller i 2000. Han har også skrevet biografiene, Ted Williams: The Seasons of the Kid og What Do You Think of Ted Williams Now? : A Remembrance, om baseballspilleren Ted Williams.
Den nyeste boken hans, How Israel Lost: The Four Questions, handlet om hvordan den israelske okkupasjonen av Vestbredden har fordervet landets opprinnelige, skinnende visjon. Han jobbet angivelig med en biografi om baseballspilleren Alex Rodriguez.
Cramer var bosatt i Chestertown i Maryland sammen med sin kone, Joan Cramer. Han døde 7. januar 2013 på Johns Hopkins Hospital i Baltimore av kompilikasjoner som følge av lungekreft.


== Bibliografi ==
Cramer, Richard Ben og Rucker, Mark (1991). Ted Williams: The Seasons of the Kid. Prentice Hall Trade. ISBN 978-0135156933.
Cramer, Richard Ben (1992). What It Takes: The Way to the White House. Random House. ISBN 978-0394562605. 
Cramer, Richard Ben (1995). Bob Dole. Vintage. ISBN 978-0679766476. 
Cramer, Richard Ben (2000). Joe DiMaggio: The Hero's Life. Simon & Schuster. ISBN 978-0684853918. 
Cramer, Richard Ben (2002). What Do You Think of Ted Williams Now? : A Remembrance. Simon & Schuster. ISBN 978-0743246484. 
Cramer, Richard Ben (2004). How Israel Lost: The Four Questions. Simon & Schuster. ISBN 978-0743250283. 


== Referanser ==


== Eksterne lenker ==
(en) Richard Ben Cramer på Internet Movie Database 
(en) Richard Ben Cramer hos The Movie Database
Wilmington College of Ohio

Wilmington College of Ohio  er et privat universitet i Wilmington i delstaten Ohio, USA. Det ble opprettet i 1870.
Ved universitetet var det 1 704 studenter og 122 vitenskapelig ansatte i 2006, og samme året var skolepengene US$ 20 656 for studenter folkeregistrert i delstaten. Studiene gis opp til mastergradsnivå.


== Eksterne lenker ==
Wilmington College of Ohio
La Chaux-de-Fonds

La Chaux-de-Fonds er hovedstaden i distriktet La Chaux-de-Fonds i kantonen Neuchâtel i Sveits.
Byen ligger i Jurafjellene på tusen meters høyde, like ved grensen til Frankrike. 


== Klokker ==
Produksjon av ur og klokker er den viktigste industrien. Kjente produsenter som TAG Heuer, Breitling, Invicta, Corum og Movado holder til i byen. Omega og Rolex har også opphav i byen.


== Referanser ==


== Eksterne lenker ==
(fr) Offisielt nettsted 
(en) La Chaux-de-Fonds – kategori av bilder, video eller lyd på Commons 
(en) La Chaux de Fonds – galleri av bilder, video eller lyd på Commons
Petrus A. Christensen

Petrus A. Christensen (født 13. juni 1992 i Khíos i Hellas) er en norsk skuespiller fra Hønefoss. Han har blant annet spilt Jim i filmen Pitbullterje fra 2005, samt kortfilmene Pappa og Glimt. Høsten 2009 var han aktuell som storebror Philip i spillefilmen Knerten. Han spiller også i oppfølgeren Knerten gifter seg fra 2010. Han dukker også opp i den tredje filmen om knerten, Knerten i knipe, fra 2011.
Christensen har også hatt en del reklamefilmoppdrag. Han har også hatt større roller i musikaloppsettinger lokalt på Ringerike, som Peter Pan og Grease. Vinteren 2012 er han aktuell som Olav Backe i NRK-serien Lilyhammer.
Christensen gikk på Hov ungdomsskole mellom 2005 og 2009, og gikk deretter på Ringerike videregående skole.


== Eksterne lenker ==
(en) Petrus A. Christensen på Internet Movie Database 
(en) Petrus A. Christensen hos The Movie Database 
(no) Ringerikes blad: Klar for Knerten
(no) Ringerikes blad: Beste mannlige skuespiller
(no) Filmfront: Skuespillerprofil
William Woods University

William Woods University  er et privat, liberalt kristent universitet i Fulton i delstaten Missouri, USA. Det ble opprettet i 1870.
Ved universitetet var det 2 893 studenter og 274 vitenskapelig ansatte i 2006, og samme året var skolepengene US$ 15 570 for studenter folkeregistrert i delstaten. Studiene gis opp til mastergradsnivå.


== Eksterne lenker ==
(en) Offisielt nettsted
William Paterson University of New Jersey

William Paterson University  er et delstateid universitet i Wayne i delstaten New Jersey, USA. Det ble opprettet i 1870. Til universitetet hører Centre for Closely held Business, og universitetsbiblioteket David & Lorraine Cheng Library.
Ved universitetet var det 10 600 studenter i 2006, og samme året var skolepengene US$ 9 422 for studenter folkeregistrert i delstaten. Studiene gis opp til mastergradsnivå.


== Eksterne lenker ==
(en) Offisielt nettsted 
(en) William Paterson University – kategori av bilder, video eller lyd på Commons
Sagi

Sagi er et fjell i Luster kommune i Sogn og Fjordane. Det har form som en smal og rundt en kilometer lang egg. Det høyeste punktet ligger 2 040 meter over havet. Toppunktet ligger lengst sør på egga og regnes også som den vestligste av Mjølkedalspiggan.


== Se også ==
Liste over Norges høyeste fjell


== Referanser ==
Roberto Rivelino

Roberto Rivellino (født 1. januar 1946 i São Paulo) er en tidligere brasiliansk fotballspiller.
Rivelino var en av de største profilene på Brasils landslag på 1970-tallet. Han var en offensiv midtbanespiller, kjent for sine harde venstrebeinsskudd og for sine gode dribleferdigheter. Mange av Rivelinos mål kom på frispark fra langt hold. Et av de mest minneverdige målene kom på et frispark mot Tsjekkoslovakia i VM 1970. VM-sluttspillet i Mexico 1970 var Rivelinos første av totalt tre. Der spilte han venstreving, i angrep sammen med Jairzinho, Tostão og Pelé. Rivelino scoret tre mål i turneringen og bidro sterkt til at Brasil sikret seg sitt tredje VM-gull. han var også med i VM-turneringene i 1974 og 1978, der Brasil måtte nøye seg med henholdsvis fjerde- og tredjeplass.
På klubbnivå tilbrakte Rivelino det meste av karrieren i Corinthians. Han spilet også tre sesonger i Fluminense før han avsluttet karrieren i den saudiarabiske klubben Al-Hilal. Rivelino la opp i 1981 og ble senere en populær TV-kommentator i Brasil.


== Referanser ==


== Eksterne lenker ==
(de) Roberto Rivelino – Munzinger Sportsarchiv 
(en) Roberto Rivelino – FIFA 
(jp) Roberto Rivelino – J.League Data (manager) 
(en) Roberto Rivelino – Transfermarkt 
(en) Roberto Rivelino – Transfermarkt (manager) 
(en) Roberto Rivelino – national-football-teams.com 
(en) Roberto Rivelino – WorldFootball.net 
(en) Roberto Rivelino – Soccerway 
(pt) Rivellino Sport Center
Čakavisk

Čakavisk (kroatisk:čakavica, čakavski) er en av tre hoveddialekter i Kroatia. De øvrige to er štokavisk og kajkavisk. Čakaviske dialekter brukes først og fremst i de nordøstlige adriaterhavsområdene, i Istria, området rundt Kvarnerbukten, på flere av adriaterhavsøyene og mer sporadisk i Dalmatia og sentrale deler av Kroatia.
Navnet på dialekten kommer fra spørreordet «hva» som er «ča» (eller «ca») på čakavisk.Čakavisk hadde tidligere et betydelig større utbredelsesområde i middelalderen. Da omfattede det hele kystlandet, Lika, Dalmatias innland og Zagora, helt til elven Kupa, ned til elven Una og strakk seg langt inn i Bosnia-Hercegovina. Etter den tyrkiske ekspansjonen i området fra 1400-tallet kom det til demografiske forandringer, noe som bidro til at čakavisk ble trengt til siden og erstattet av štokavisk.Čakavisk er den eneste dialekten som er unik for kroatisk, da kajkavisk benyttes i Slovenia og štokavisk anvendes i Serbia, Bosnia-Hercegovina og Montenegro.Burgenlandkroatisk som tales av kroatene i Burgenland (Østerrike) og molisekroatisk som tales av kroatene i Molise (Italia) er basert på den čakaviske dialekten med ikavisk uttale. Čakavisk har også sterkt farget den lokale variant av venetiansk som tales i Rijeka og langs Kvarnerbukten og som kalles fiumansk.Sangeren Alen Vitasović synger på čakavisk.
Teatersport Oslo

Teatersport Oslo er en norsk improvisasjonsteatergruppe bestående av Jan-Paul Brekke, Harald Eia, Helén Vikstvedt og Thorbjørn Harr. Gruppen ble norgesmester i 1994 og spiller forestillinger på Det Andre Teatret i Oslo.


== Eksterne lenker ==
Oslopuls: Tips fra improscenen
Johan Neeskens

Johan Neeskens (født 15. september 1951) er en tidligere nederlandsk fotballspiller.
Neeskens var en av nøkkelspillerne på Nederlands lag som revolusjonerte idretten med sin totalfotball tidlig på 1970-tallet. Med klubblaget Ajax vant han europacupen for serievinnere tre år på rad 1971–1973. I finalen i 1971 spilte Neeskens høyreback, men han er kanskje best kjent som midtbanespiller på Nederlands landslag, som gikk til VM-finalen i 1974 og 1978. I finalen mot Vest-Tyskland i 1974 (tap 1-2) gav Neeskens sitt lag ledelsen på straffespark allerede etter 80 sekunders spill.
Etter VM flyttet Neeskens til Spania for å spille i FC Barcelona. I Barcelona var også to av Neeskens' landsmenn, nemlig Johan Cruijff og den tidligere Ajax-treneren Rinus Michels. Etter fem år i Barcelona flyttet Neeskens i 1979 til den amerikanske klubben New York Cosmos. Han rakk også å spille for FC Groningen og Fort Lauderdale samt de sveitsiske klubbene FC Baar och FC Zug, der han avsluttet karrieren som 40-åring. I dag (oktober 2008) er han assistenttrener i Barcelona.


== Referanser ==


== Eksterne lenker ==
(de) Johan Neeskens – Munzinger Sportsarchiv 
(en) Johan Neeskens – FIFA 
(en) Johan Neeskens – UEFA 
(fr) Johan Neeskens – LÉquipe 
(en) Johan Neeskens – Transfermarkt 
(en) Johan Neeskens – Transfermarkt (manager) 
(en) Johan Neeskens – national-football-teams.com 
(en) Johan Neeskens – WorldFootball.net 
(en) Johan Neeskens – FootballDatabase.eu 
(de) Johan Neeskens – fussballdaten.de
Fjell i Rogaland

Dette er en liste over de 26 høyeste fjellene i Rogaland med en primærfaktor på minst 50 meter, samt andre kommunetopper over 1100 moh.


== Kilder ==
Toppomania.info som har brukt følgende kilder:
Norge 1:50 000-kart
Kunnskapsforlagets Store Norgesatlas.
«Norgeskart». Kartverket.
Tupolev SB-2

Tupolev SB opprinnelig Tupolev ANT-40 (russisk: Скоростной бомбардировщик – Skorostnoi Bombardirovschik – «høyhastighets bombefly») var et to-motors Monoplan med tre manns besetning, som fløy første gang i 1934. Flyets design var avansert for sin tid, det var det første Monocoque baserte fly produsert i større antall i Sovjetunionen og var sannsynligvis det mest formidable bombeflyet på midten av 1930-tallet.
Tupolev SB ble produsert i en rekke ulike varianter i totalt 6 656 eksemplarer. Flyet så tjeneste i Spania under den spanske borgerkrig, på nasjonalistenes side i Kina, i Mongolia, i Finland under vinterkrigen og under Operasjon Barbarossa, Tysklands angrep på Sovjetunionen i 1941. Tupolev SB hadde suksess under tjenesten i Spania, men når Tyskland angrep Sovjetunionen var flyet avleggs.


== Spesifikasjoner (SB-2bis) ==


== Eksterne lenker ==
Wings Palette-fargelegging
Ani (gud)

Ani er i etruskisk mytologi himmelens gud. Han er identifisert bosatt i den høyeste himmel. Noen ganger er han avbildet i kunsten med to ansikter, muligens en likhet med den akkadiske guden An og den romerske guden Janus.


== Referanser ==


== Litteratur ==
Jordan, Michael (1993): Encyclopedia of Gods: Over 2,500 Deities of the World, New York: Facts on File.
Fischer, Richard James (2007): Historical Genesis: from Adam to Abraham, University Press of America.
John W. Snow

John William Snow (født 2. august 1939 i Toledo i Ohio) er en amerikansk politiker kjent som USAs 73. finansminister som tiltrådte etter Paul O'Neill den 3. februar 2003. Snow meldte sin avgang fra ministervervet våren 2006, og den 30. mai nominerte president George W. Bush forretningsmannen Henry Paulson til vervet.


== Referanser ==


== Eksterne lenker ==
(en) John W. Snow – kategori av bilder, video eller lyd på Commons 
(en) John W. Snow – galleri av bilder, video eller lyd på Commons 
Treas.gov – John W. Snow (2003–2006) – Biografien til Snow hos U.S. Department of the Treasury.
Dragracing

Dragracing er en form for motorsport for i hovedsak biler, motorsykler, snøscootere og racerbåter, der man fra stående start tilbakelegger 1/4 engelsk mil (402,336 meter) eller 1/8 engelsk mil (201,17 meter) så raskt som mulig. Banen har asfalt- eller betongdekke og skal for de raskeste bilene ha en bremsestrekning på minst 700 m etter målpassering, i tillegg har disse bilene fallskjerm for oppbremsing. Sporten oppstod i USA.


== Historikk ==
Sporten oppstod i California i 1930-årene, først som uformelle konkurranser i ørkenstrøk med utrangerte motortrimmede personbiler (hot rods). National Hot Rod Association (NHRA) ble stiftet 1951 med konkurranser på flyplasser, motorveier og store parkeringsplasser. Dragracing spredte seg til resten av verden og ble anerkjent av Det internasjonale bilforbundet (FIA) 1965, som arrangerer en årlig EM-serie. I Norden ble det første stevnet arrangert 1968 i Anderstorp i Sverige.
I Norge kom de første klubbene, med forbindelse til NHRA, 1958. Den første konkurransen ble arrangert 1978 på Fyresdal flyplass av American Car Club of Norway, og fra 1983 er det store dragracingstevner, bl.a. EM-runder, ved siden av Gardermoen flyplass. Dragracing er organisert i Norges Bilsportforbund. Ludvig Bjørnstad tilhørte europaeliten rundt 1980 og ble 1987 første nordmann under 6 s. Liv Berstad tilhørte i første halvdel av 1990-årene europaeliten i den raskeste klassen og holdt en periode europarekorden.


== Klasser ==


== Se også ==
Liste over racerbaner i Norge


== Eksterne lenker ==
Bilsportforbundet
Dragracing i Store norske leksikon
Karbamazepin

Karbamazepin er et legemiddel i kategorien antiepileptika. Karbamazepin markedsføres i Norge under varemerkene Tegretol og Trimonil.


== Bruksområder ==
I tillegg til behandling av epilepsi, er medikamentet i Norge godkjent for bruk ved trigeminusnevralgi, alkoholabstinens, sentralt betinget diabetes insipidus, symptomatisk ved diabetisk nevropati, akutt mani og forebyggende ved bipolar lidelse. Det har også vært benyttet ADD/ADHD og schizofreni. 


== Virkningsmekanisme ==
Karbamazepin er en natriumkanalblokker. Det binder seg fortrinnsvis til spenningsstyrte natriumkanaler i deres inaktive konformasjon, noe som forhindrer gjentatt og vedvarende avfyring av et handlingspotensial. Karbamazepin har effekter på serotoninsystemer, men relevansen for dets antisizieeffekter er usikker. Det er bevis for at det er et serotoninfrigivende middel og muligens til og med en serotoninreopptakshemmere. 


== Bivirkninger ==
Karbamazepin har en rekke bivirkninger. Uspesifikke bivirkninger fra sentralnervesystemet som trøtthet, svimmelhet og hodepine er mest vanlig, men disse er ofte forbigående. Mer fryktet er alvorlige hematologiske komplikasjoner og pasienter som bruker karbamazepin bør derfor følges opp med jevnlige blodprøver. 


== Interaksjoner ==
Karbamazepin er en potent induktor av flere leverenzymer. Dette fører til at nedbrytningen av en rekke legemidler som metaboliseres i leveren går mye raskere, noe som kan resultere i lavere legemiddelnivåer i kroppen enn forventet. For eksempel kan effekten av p-piller bli redusert så mye at annen prevensjon må benyttes. 


== Eksterne lenker ==
Norsk legemiddelhåndbok om karbamazepin
William Carey University

William Carey University  er et privat, kristent (baptistisk) universitet i Hattiesburg i delstaten Mississippi, USA. Det ble opprettet i 1906.
Ved universitetet var det 2 493 studenter og 210 vitenskapelig ansatte i 2006, og samme året var skolepengene US$ 8 715 for studenter folkeregistrert i USA. Studiene gis opp til mastergradsnivå.


== Eksterne lenker ==
(en) Offisielt nettsted 
(en) William Carey University – kategori av bilder, video eller lyd på Commons
Willamette University

Willamette University  er et delstatseid universitet i Salem i delstaten Oregon, USA. Det ble opprettet i 1842.
Ved universitetet var det 2 747 studenter og 312 vitenskapelig ansatte i 2006, og samme året var skolepengene US$ 30 018 for studenter folkeregistrert i delstaten. Studiene gis opp til mastergradsnivå.


== Referanser ==


== Eksterne lenker ==
(en) Offisielt nettsted 
(en) Willamette University – kategori av bilder, video eller lyd på Commons
Store Nup

Store Nup er et fjell i Ullensvang kommune i Vestland. Fjelltoppen er 1 661 meter over havet, og på sørsiden av fjellet under punkt 1 599, er det en 400 meter høy vertikal fjellvegg som kan sees tydelig fra Europavei 134.


== Adkomst ==
Ved gode forhold vinterstid kan man nå fjelltoppen rett opp fra broen ved Midtfjellsvollen på europaveien. Sommerstid anbefales en mer østlig rute fra Ulevå forbi Trolltjønn og så vest over breen mot toppen. Begge alternativ krever egnet utstyr og kompetanse.


== Se også ==
Liste over Norges høyeste fjell


== Referanser ==
Wilkes University

Wilkes University  er et privat universitet i Wilkes-Barre i delstaten Pennsylvania, USA. Det ble opprettet i 1933.
Ved universitetet var det 4 777 studenter og 345 vitenskapelig ansatte i 2006, det samme året var skolepengene US$ 22 990 for studenter folkeregistrert i USA. Studiene gis opp til mastergradsnivå.


== Eksterne lenker ==
(en) Offisielt nettsted 
(en) Wilkes University – kategori av bilder, video eller lyd på Commons
InfraRecorder

InfraRecorder er et åpen og fritt  dataprogram for brenning/omskriving av CD- og DVD-plater for Microsoft Windows. Siden versjon 0.46, er InfraRecorder utgitt under lisensvilkårene i GNU General Public License 3. I november 2007 rangerte CNET InfraRecorder som det beste gratis-alternativ til kommersiell DVD brenne-programvare.


== Funksjonalitet ==
InfraRecorder utfører det vanligste av brenneoppgaver, som brenning av ISO-filer, DVD-video og så videre. Installasjonsfilen er ca. 4 MB stor og ca. 10 MB ferdig installert, hvor brenneprogrammer som Nero Burning ROM tar opp mot 1 GB ferdig installert (versjon 8).
InfraRecorder er tilgjengelig i en versjon som vil kjøre direkte på 64-biters versjoner av Windows, men denne versjonen inkluderer ikke Ogg Vorbis-dekoder eller libsnd-bibliotek grunnet kompileringsvanskeligheter med MinGW på 64-bits plattformen.


== Referanser ==


== Eksterne lenker ==
(en) Offisielt nettsted 
(en) InfraRecorder – kategori av bilder, video eller lyd på Commons 
InfraRecorder på SourceForge.net
Mjølkedalspiggan

Mjølkedalspiggan er et fjell i Luster kommune i Sogn og Fjordane, i Jotunheimen nasjonalpark. Fjellet har to jevnhøye topper på 2 040 meter over havet.


== Se også ==
Liste over Norges høyeste fjell


== Fotnoter ==


== Referanser ==
Widener University

Widener University  er et privat, uavhengig universitet i Chester i delstaten Pennsylvania, USA. Det ble opprettet i 1821.
Ved universitetet var det 6 460 studenter og 587 vitenskapelig ansatte i 2006, og samme året var skolepengene US$ 26 750 for studenter folkeregistrert i USA. Studiene gis opp til doktorgradsnivå.


== Eksterne lenker ==
(en) Offisielt nettsted 
(en) Widener University – kategori av bilder, video eller lyd på Commons
So You Think You Can Dance Canada

So You Think You Can Dance Canada er en kanadisk TV-sendt talentkonkurranse for å finne Canadas favorittdanser. Programmet er Canadas versjon av den originale utgaven fra USA, So You Think You Can Dance.
Programmet går på CTV, og har vært suksess i Canada i to sesonger, der vinnerne har vært Nico Archambault og Tara-Jean Popowich.


== Personell ==
Programleder: Leah Miller
Faste dommere:
Tré Armstrong
Jean-Marc Généreux
Alternative tredje dommere:
Blake McGrath
Luther Brown
Andre gjestedommere:
Paul Becker (sesong 1)
Kenny Ortega (sesong 1)
Rex Harrington
Mary Murphy
Melissa Williams
Dan Karaty
Mia Michaels
Sean Cheesman
Karen Kain (sesong 2)


== Finalister ==


== Eksterne lenker ==
Offisielt nettsted 
(en) So You Think You Can Dance Canada på Internet Movie Database
Stensveen Ressurssenter

Stiftelsen Stensveen - trygg i eget uttrykk på Kapp på Toten er et lavterskeltilbud og fristed for mennesker som opplever kjønnsinkongruens og andre som trenger hjelp til å finne ut mer om sin kjønnsidentitet eller sitt kjønnsuttrykk. Stiftelsen tilbyr en rekke tjenester rettet mot denne gruppen. Stiftelsens ansatte er ekteparet Marion Arntzen og Harald Sundby.
Senteret står sentralt i dokumentarserien Jentene på Toten som ble sendt første gang på NRK2 våren 2010.


== Utmerkelser ==
Marion Arntzen og Harald Sundby mottok i 2010 YS' likestillingspris for sitt arbeid med følgende begrunnelse:

YS' likestillingspris skal stimulere til økt innsats i arbeidet for å fremme likestilling og like muligheter for alle, uansett kjønn, alder eller minoritetstilknytning.
I arbeidslivet er det slik at det er enklest å tilhøre flertallet. Tilhører man en sårbar minoritet, vil risikoen for å falle utenfor være stor. Å utfordre vår tradisjonelle båstenkning kan derfor bidra til et romsligere arbeidsliv for alle, og ikke bare for de som er spesielt sårbare. 
Marion Arntzen og Harald Sundby har lenge drevet Stensveen ressurssenter på Kapp på Toten. Det begynte med Marion Arntzens virksomhet med tilpasning av brystproteser for kreftopererte kvinner, men siden 1997 har dette også inkludert tjenester spesielt tilpasset transpersoner. De tilbyr både praktiske tjenester og et trygt fellesskap til personer som føler seg som kvinne i en mannskropp. Ekteparet tar på alvor det faktum at noen mennesker opplever at kroppen ikke harmonerer med den indre identitet, og de har nært kjennskap til hvilken belastning dette kan være for den enkelte. Senteret tilbyr derfor også samtaleterapi for transpersonene og deres familier. De bistår også klientene sine i forhold til arbeidsliv, helsevesen og offentlige myndigheter.

Marion Arntzen og Harald Sundby bidrar med livsviktig hjelp til en liten, men svært sårbar gruppe. De bidrar også til å utfordre våre fordommer mot det vi har problemer med å forstå, men som uansett er en realitet. På denne måten gjør de en viktig innsats i arbeidet for et mer inkluderende samfunn – og et mer inkluderende arbeidsliv.
Stiftelsen Stensveen - trygg i eget uttrykk har knyttet kontakt med de sentrale brukerorganisasjonene, blant annet Forbundet for transpersoner i Norge og Harry Benjamin ressurssenter.


== Se også ==
Jentene på Toten, dokumentarprogram (2010)


== Referanser ==


== Eksterne lenker ==
Stiftelsen Stensveen hjemmesider
Spiterhøe

Spiterhøe er et fjell rett opp for Spiterstulen, sørvest for Glittertinden i Jotunheimen nasjonalpark, Lom kommune i Innlandet. Det har en høyde på 2 033 meter over havet.


== Se også ==
Liste over Norges høyeste fjell
Liste over fjell i Skandinavia


== Fotnoter ==


== Referanser ==